b'\n_START_ARTICLE_\nHypoksantiini-guaniinifosforibosyylitransferaasi\n_START_PARAGRAPH_\nHypoksantiini-guaniinifosforibosyylitransferaasi on entsyymi, joka katalysoi puriinien aineenvaihduntaa. Hypoksantiini-guaniinifosforibosyylitransferaasi katalysoi hypoksantiinista inosiinimonofosfaattia, guaniinista guanosiinimonofosfaattia ja ksantiinista ksantosiinimonofosfaattia.\n_START_SECTION_\nOlosuhteet\n_START_PARAGRAPH_\nHypoksantiini-guaniinifosforibosyylitransferaasin massa vaihtelee eli\xc3\xb6st\xc3\xa4 rippuen 42\xe2\x80\x93150 kilodaltoniin. Jotta entsyymi toimisi kunnolla t\xc3\xa4ytyy siihen olla kiinnittyneen\xc3\xa4 magnesiumioneja. Magnesiumin kanssa entsyymiin liittymisest\xc3\xa4 kilpailevat bariumin, kalsiumin, elohopean ja sinkin ionit. N\xc3\xa4m\xc3\xa4t metalli-ionit ovat hypoksantiini-guaniinifosforibosyylitransferaasin inhibiittoreita. Muita entsyymin inhibiittoreita ovat merkaptopuriini ja tioguaniini, jotka asettuvat hypoksantiinin tilanne entsyymin aktiiviseen kohtaan. Hypoksantiini-guaniinifosforibosyylitransferaasi toimii parhaiten eli\xc3\xb6st\xc3\xa4 riippuen 22\xe2\x80\x9370 \xc2\xb0C l\xc3\xa4mp\xc3\xb6tilassa ja pH:n ollessa 6\xe2\x80\x9310.\n_START_SECTION_\nHypoksantiini-guaniinifosforibosyylitransferaasi ja sairaudet\n_START_PARAGRAPH_\nVirhe hypoksantiini-guaniinifosforibosyylitransferaasin tuotantoa s\xc3\xa4\xc3\xa4telev\xc3\xa4ss\xc3\xa4 HPRT-geeniss\xc3\xa4 tunnetaan nimell\xc3\xa4 Lesch-Nyhanin oireyhtym\xc3\xa4. Tauti on peittyv\xc3\xa4sti periytyv\xc3\xa4 ja taudin kantaja on nainen. Oireyhtym\xc3\xa4ss\xc3\xa4 ihmiselimist\xc3\xb6\xc3\xb6n kertyy virtsahappoa. Oireyhtym\xc3\xa4 ilmenee henkisen\xc3\xa4 ja fyysisen\xc3\xa4 j\xc3\xa4lkeen j\xc3\xa4\xc3\xa4misen\xc3\xa4.'